ปกติประจำเดือนหนูจะมาช่วงต้นเดือนของทุกเดือน ช้าบ้างไม่เกิน 2-3 วัน แต่วันที่ 3 ก.พ.ช่วงเที่ยงมีเลือดสีน้ำตาลติดกางเกงใน หนูก็คิดว่าประจำเดือนคงจะมา แต่ก็ไม่มา จนเช้าวันที่ 4 เลือดสีน้ำตาลก็ติดกางเกงในอีกประมาณ 2 หยด แล้วหลังจากวันนั้นก็มีแต่ตกขาวใสๆ เซิร์จดูในอินเตอร์เน็ตบอกเป็นเลือดล้างหน้าเด็ก เลยไปซื้อที่ตรวจครรภ์มาตรวจ ขึ้นขีดเดียวคะ อาการแบบนี้เป็นอะไรได้บ้างคะคุณ
สวัสดีค่ะ ลักษณะสีเลือดประจำเดือนสีน้ำตาล หรือสีดำคล้ำ เป็นลักษณะเลือดเก่าที่คงค้างในมดลูกนะคะ ไม่ได้บ่งบอกถึงภาวะหรือโรคใดๆค่ะส่วนการมีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นจากที่ เล่ามา ให้รอประจำเดือนดูก่อนนะคะ หากสัปดาห์หน้ายังขาดประจำเดือน แนะนำให้ตรวจการตั้งครรภ์ซ้ำอีกครั้ง หากตรวจซ้ำแล้วไม่การตั้งครรภ์ แสดงถึงว่าเลือดออกกระปริดกระปรอยนี้ จะเกิดจากสาเหตุอื่นๆ ตามข้างต้นนะคะ ซึ่งสามารถรอดูอาการก่อนได้ค่ะ แต่หากเลือดออกกระปริดกระปรอยผิดปกติเกิน 3 เดือน แนะนำไปพบแพทย์เพื่อตรวจหาสาเหตุอีกทีนะคะ